
ΠΡΟΕΔΡΙΚΟΝ ΔΙΑΤΑΓΜΑ ΥΠ’ ΑΡΙΘ. 21 

Περί τρόπου διεξαγωγής Διαγωνισμού προς πλήρωσιν θέ¬ 
σεων Διοικητικών Γραμματέων παρά τω 'Τπουργείω 

Εξωτερικών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ντΤ’ ί > »/ ί 

Γ^χοντες υπ οψει : 

1. Τά άρθρα 56, 57, 71, 78 καί 90, παρ. 3 τοϋ Κόμου 
419/1976 «περί Όργανισμοϋ τοϋ Υπουργείου Εξωτερι¬ 
κών». 

2. Την ύπ’ άριθ. 982/1976 Γνωμοδότησιν τοϋ Συμβουλίου 
τής Έπικρατείας, προτάσει τοϋ 'Ημετέρου έπί τών Ιο- 
ξωτερικών 'Τπουργοϋ, άπεφασίσαμεν καί διατάσσομεν : 

’Άρθρον 1. 

Προκήρυξις Διαγωνισμοΰ. 

1. Προκειμένου νά πληρωθοΰν κεναί όργανικαί θέσεις 
Διοικητικών Γραμματέο^ν της Κεντρικής, Περιφερειακής 
καί Εξωτερικής 'ΐπηρεσίας τοϋ Υπουργείου τών Γξ<ο- 
τερικών, προκηρύσσεται δ’ 'Γπουργικής Άποφάσεως Δια¬ 
γωνισμός Διοικητικών Γραμματέων διά Γραφείς η Δακτυ- 
λογράφους, κεχωρισμένως, διεξαγόμενος έν Άθήναις^ η εν 
Θεσσαλονίκη ή παρά τινι Πρεσβευτική ή Προξενική Αρχή 
ή Μονίμω Αντιπροσωπεία έν τή άλλοδαπή. ήτις καθορί¬ 
ζεται διά τής προκηρύξεοις. 

2. 'Η περί προκηρύξεως ’Απόφασις ορίζει την ημέραν 
καί τήν ώραν τής ένάρξεως τοϋ Διαγωνισμού, τον τοπον 
τής διεξαγωγής αΰτοΰ, τον αριθμόν τών προς πληροισιν 
θέσεων, κεχωρισμένως, καί τήν ξένην γλώσσαν, (έφ’^όσον 
αυτή δέν είναι ή Γαλλική ή ή ’νΧ,γγλική), εις ην θα εςετα- 
ζεται ό υποψήφιος, ώς πρωτεύον μάθημα. 

3. Έάν δέν καταστή δυνατή, δι’ οίονδήποτε λογον, η 
κατά την όρισθεϊσαν ημέραν έναρςις του Διαγωνισμού, ορί¬ 
ζεται δι’ Άποφάσεως τοϋ 'Τπουργοϋ έτέρα ήμερομηνία 
διενεργείας τούτου. 'Η άναβολη, όμως, αυτή δέν παρεχει 
δικαίωμα συμμετοχής εις τόν Διαγωνισμόν εις άλλους, ^λην 
τών ύποβαλόντων νομίμως αιτήσεις. Έάν ό αριθμός τών 
έμφανιοθέντων υποψηφίων δέν θεωρείται, κατα την κρισιν 
τοϋ 'Τπουργοϋ επαρκής, ούτος υποβάλλεται υπό τοϋ Τπουρ- 
γοϋ, προκηρύσσοντος νέον Διαγωνισμόν. Εις περιπτωσιν 
μεγαλυτέρας προσελεύσεως ύποψηφιο^ν, ο Διαγο>νισμος διε¬ 
ξάγεται εις έτερον χώρον, καθοριζόμενον υπο τής αρμόδιός 
Διευθύνσεως τοϋ 'Τπουργείου, (δστις, ανακοινοϋται εγκαί¬ 
ρως εις τούς υποψηφίους). 


4. Πεντήκοντα (50) τουλάχιστον ημέρας πρό τής όρι- 
ζομένης χρονολογίας ένάρξειος τοϋ Διαγιονισμοϋ, ή ώς άνιο 
'Γπουργική ’.Λπόφασις ανακοινοϋται, προκειμένου μέν περί 
Διαγωνισμοΰ, διεξαγομένου εις Αθήνας ή Θεσσαλονίκην, 
διά δημοσιεύσεως εις δύο τουλάχιστον ήμερησίας εφημε¬ 
ρίδας, άναλόγιος τοϋ τόπου διεξαγινγής, προκειμένου δέ 
περί Διαγιονισμοϋ, διεξαγομένου έν τή άλλοδαττή, διά μέσίον, 
άτινα κρίνονται έπαρκ.ή ύτό -:·■/> Προϊσταμένου τής διεξα- 
γούσης τόν Διαγωνισμόν άρμοδίας έν τή άλλοδαπή Αρχής. 
Είς την τελευταίαν περίπτο^σιν, ή ’.Λπόφασις άνακοινοϋται 
τριάκοντα πέντε (35) τουλάχιστον ημέρας πρό τής ένάρξειος 
τοϋ Διαγιονισμοϋ. 

’'.\ρθρον 2. 

Δικαίωμα συμμετοχής εις τον Διαγιονιομόν-Δικαιολογητικά. 

1. Δύναται νά συμμετάσχη εις τόν Διαγωνισμόν πας 
'Έλλην πολίτης, άνεξαρτήτιος φύλου, κεκνημένος απολυ¬ 
τήριον Γυμνασίου ή έτέρας Μέσης Σχολής Γενικής Έκπαι- 
δεύσεως ή ισοτίμου άλλοδαπής, έ'χων συμπληρώσει τό 21ον 
έτος καί μή έχ6>ν ύπερβή τό 35ον έτος τής ηλικίας του καί 
όστις έχει, προκειμένου περί άρρενος, έκπληριόσει τήν στρα¬ 
τιωτικήν θητείαν ή έχει νομίμιος απαλλαγή ταύτης, έφ’ 
όσον ύποβάλη είκοσι πέντε (25) τουλάχιστον ημέρας ή δέκα 
(10) τουλάχιστον ήμέρας προκειμένου περί δοκιμασίας 
ένούπιον Αρχής τής Εξωτερικής 'Τττηρεσίας. πρό τής 
ένάρξεο^ς τοϋ Διαγωνισμοΰ. 

α) Σχετικήν έπί είδϊκοϋ έντύπου αίτησιν πρός τό 'Υπουρ¬ 
γείου Εξωτερικών, περί συμμετοχής του είς τόν Διαγοί- 
νισμόν. μεθ’ υπευθύνου δηλιόσεινς, χορηγουμένης υπό τής 
'Τπηρεσίας, οτι κέκτηται τά υπό τοϋ άρθρου 71 τοϋ .Χόμου 
419/1976 γενικά προσόντα διορισμοϋ ώς καί τά ύπό τοϋ 
άρθρου 78, στοιχεΐον α'. τοϋ αΰτοϋ .Νόμου οριζόμενα είδι- 
κώτερα τοιαϋτα κ.αί ότι Οά συμμορφιοθή. έν περιπτοόσει 
διορισμού του, είς διαταγήν τοποθετήσεώς του είς οίανδή- 
ποτε θέσιν τής Κεντρικής ή Εξωτερικής Υπηρεσίας τοϋ 
'Υ^πουργείου Έξο)τερικών καί καθ’ οίονδήποτε χρόνον. Μετά 
τής αίτήσεως υποβάλλεται καί πρόσφατος φοίτογραφία τοϋ 
υποψηφίου. 

β) Πιστοποιητικόν στρατολογίας Ί’ύπου .\/, έφ’ όσον ό 
υποψήφιος είναι άρρην, έξ ού νά προκύπτΓ,. 0τι έξεπλήρίοσε 
τάς κατά Νόμον στρατιοιτικάς υποχρεώσεις του ή ότι άπ·/]λ- 
λάγη νομίμως α'ΰτών. 

γ) 'Τπεύθυνον Δήλωσιν περί τών άτομικών αύτοϋ στοι¬ 
χείων, καί τής πίστεώς του πρός τό Δημοκρατικόν Πολί¬ 
τευμα τής Χοόρας, συμφώνους πρός τάς διατάξεις τοϋ άρθρου 
1, τοϋ Ν.Δ. 6'4/1974, τοϋ άρθρου 1 τοϋ Π.Δ. 670/1974 και 
τοϋ άρθρου 1 τοϋ Π.Δ. 23/1975. 

δ) Είς περίτττωσιν έγγάμου υποψηφίου, τηρείται ή έν 
άρθρ<ρ 90, παρ. 3 διαδικασία έγκρίσεως τοϋ Νόμου 419/ 
1976, «περί ’Οργανισμοϋ του 'Τπουργείου Εξωτερικών». 

Περί τής υποβολής των ανωτέρω δικαιολογητικών καί 
ατομικών στοιχείων, χορηγείται υπό τής άρμοδίας 'Υπηρε- 
σίας τοϋ Υπουργείου βεβαίωσις, προσκομιζομένη υπό τοϋ 
υποψηφίου κατά την έναρξιν τοϋ Διαγωνισμού, όμοϋ μετά 
τοϋ Δελτίου Ταυτότητας αύτοϋ. 

2. Μετά την άνακοίνωσιν των αποτελεσμάτων, οί έπι- 
τυχόντες μέχρι τοϋ άριθμοϋ των προς πλήρωσιν θέσεων, 
δέον νά προσκομίσουν, εντός προθεσμίας δέκα (10) τό πολύ 
ήμερων, οπωσδήποτε όμως πρό τοϋ διορισμοϋ, τά κάτωθι 
δικαιολογητικά : 

α) Πιστοποιητικόν τοϋ οικείου Δημάρχου ή Προέδρου 
Κοινότητας, περί τής έν τω Μητρώω των Δημοτών εγγρα¬ 
φής τοϋ υποψηφίου, έμφαϊνον τήν χρονολογίαν τής γεννή- 
σεως καί, προκειμένου περί πολιτογραφηθέντος, τόν τρόπον 
καί χρόνον κτήσεως τής έλληνικής ίθαγενείας. 

β) Άντίγραφον Ληξιαρχικής Πράξεως Γεννήσεως, έν 
έλλείψει δέ τοιαύτης Πράξεως, άπόσπασμα Μητρώου ’Αρρέ- 
νων, προκειμένου περί άρρένων, τοϋ Γενικοϋ Μητρώου δέ 
τών δημοτών έπί θηλέων καί έν έλλείψει τούτων Πιστοποιη- 
τικόν τοϋ Είρηνοδίκου ή τής Προξενικής Αρχής τοϋ τόπου 
γεννήσεως, έμφαϊνον τήν ήμερομηνίαν γεννήσεως τοϋ υπο¬ 
ψηφίου. 

γ) Πλήρες άντίγραφον τοϋ Δελτίου Ποινικοϋ Μητρώου 
τοϋ υποψηφίου, έκδιδόμενον ύποχρεωτικώς υπό τών άρμο- 
δίων πρός Ικδοσιν Δελτίου Ποινικοϋ Μητρώου Γραφείων, 
κατά τάς κειμένας διατάξεις. 

Διά τούς προερχομένους έκ τής άλλοδαττής καί έφ’ όσον 
ό υποψήφιος δεν δύναται νά προσκομίση τά ώς άνω δικαιο- 
λογητικά, άνάλογόν πιστοποιητικόν τής άρμοδίας πρός 
έκδοσιν τούτου ξένης Αρχής ή Ύττηρεσίας, δεόντως έπι- 
κυρωμένον. 

δ) Πιστοποιητικόν τής άρμοδίας Εισαγγελίας, δτι δεν 
έκκρεμεϊ κατά τοϋ υποψηφίου ποινική δίκη, δυνάμει τελε¬ 
σιδίκου βουλεύματος, έπί κακουργήματι ή τών έν άρθρω 71, 
στοιχεϊον στ', τοϋ Νόμου 419/1976 πλημμελημάτων. 

ε) Πιστοποιητικόν, στηριζόμενον καί έπί άκτινογραφίας 
θώρακος, περί τής υγείας καί άρτιμελείας τοϋ υποψηφίου, 
έκδίδόυενον υπό τής οικείας, κατά τάς διατάξεις τοϋ Ν.Δ 
751/197(), ώς έτροποποιήθη διά τοϋ Νόμου 22/1975, Πρω¬ 
τοβαθμίου Υγειονομικής Έπιτροτεής. Προκειμένου, όμως, 
περί Διαγωνισμών, διενεργουμένων έν τή άλλοδαπή, πιστο- 
ποιητικόν δύο ιατρών, στηριζόμενον έπί άκτινογραφίας θώ¬ 
ρακος, καθοριζομένων δι’ Άποφάσεως τοϋ Προϊσταμένου 
τής έν τή άλλοδαττή Αρχής καί έπικυρωμένον ύπό ταύτης. 

στ) Τό πρωτότυπον ή κεκυρωμένον άντίγραφον άπολυ- 
τηρίου έλληνικοΰ Γυμνασίου ή έτέρας Μέσης Σχολής Γενι¬ 
κής Έκπαιδεύσεως ή ισοτίμου τής άλλοδαττής. 

3. Τά πιστοποιητικά υπό στοιχεία α', γ', δ' καί ε' 
τής παρ. 2 τοϋ παρόντος άρθρου, δέον νά έχουν έκδοθή εξ 
μήνας, κ«τ’ άνώτατον δριον, πρό τής ήμερομηνίας υποβολής 
των, κατά τά άνωτέρω. 

4. Τά κατά τάς προηγουμένας παραγράφους προσόντα, 
δέον νά έχη ό υποψήφιος καί κατά τόν χρόνον τοϋ Διαγωνισμού 
καί κατά τόν χρόνον τοϋ διορισμοϋ, πλήν τοϋ άνωτάτου 
ορίου ήλικίας, δπερ δέον νά έχη ό υποψήφιος κατά τόν 
χρόνον τοϋ Διαγωνισμοϋ. 

’Άρθρον 3. 

Θέσεις Τηλεφωνητριών καί Κοινωνικών Λειτουργών. 

Διά τάς προοριζομένας καί καθοριζομένας έν τή προκη¬ 
ρύξει Διαγωνισμού θέσεις Τηλεφωνητριών άπαιτεϊται έπι- 
τυχία είς Διαγωνισμόν, κατά τά κατωτέρω, (άρθρα 5 καί 8) 
ττερι Διοικητικών Γρίαμματέων (Γραφέων), προβλεπό- 
μενοι, τιλήν τής ξένης γλώσσης, δι’ ήν άπαιτεϊται έπαρκής 
γνώσις ταύτης (βαθμός 4) καί γνώσις τής έλληνικής δα¬ 
κτυλογραφίας (βαθμός 3). Τά ιδιαίτερα προσόντα τούτων 
καθορίζονται δι’ Άποφάσεως τοϋ 'Τπουργοΰ Εξωτερικών, 


Διά τούς προοριζομένους διά θέσεις Κοινωνικών Λειτουργών 
έν τή έξωτερική 'Τττηρεσία Υπαλλήλους του Κλάδου Διοι¬ 
κητικών Γραμματέων άπαιτεϊται έπιτυχία είς δοκιμασίαν, 
τά τής διεξαγωγής τής οποίας τ'.αί περί τών άπαιτουμένων 
δικαιολογητικών καθορίζονται δι’ Άποφάσεως τοϋ 'Υπουρ- 
γοΰ. 

Άρθρον 4. 

Διευθύνων τόν Διαγωνισμόν - Έξετασταί. 

1. Ό Διαγωνισμός διεξάγεται ένώπιον Εξεταστικήν 
Επιτροπής, συγκειμένης έξ ενός Υπαλλήλου τοϋ Διπλωμα¬ 
τικού Κλάδου, έπί βαθμώ τουλάχιστον Συμβούλου Πρε¬ 
σβείας Α' Τάξεως, ώς Προέδρου, καί δύο υπαλλήλων τον 
Διπλωματικού Κλάδου, έπί βαθμώ τουλάχιστον Γραμματέων 
Πρεσβείας Α' Τάξεως, ώς μελών, έφ’ δσον ό Διαγωνισμόν 
διεξάγεται έν Άθήναις. Διά τόν έν (ίίεσσαλονίκη διεξαρνό- 
μενον Διαγωνισμόν, πρός πλήρωσιν κενών θέσεων τής έ'εε'. 
Ύττηρεσίας Πολιτικών Υποθέσεων Βορείου Ελλάδος, ή 
Εξεταστική Επιτροπή σύγκειται έκ δύο Ύπαλλήλ,ων τοϋ 
Διπλωματικού Κλάδου, κατά τά άνωτέρω, καί ενός άνωτέρου 
ύποιλλήλου τοϋ Διοικητικού Κλάδου Γενικών Καθηκόντων. 
Έν τή άλλοδαπή τόν Διαγωνισμόν διεξάγει δ Προϊστάμενος 
τής Πρεσβευτικής ή Προξενικής Αρχής ή Μονίμου Αντι¬ 
προσωπείας, πρός πλήρωσιν κενής θέσεως τών οποίων γίνε¬ 
ται ό Διαγωνισμός, ή ό άναπληρών αυτόν ύπάλληλος τοϋ 
Διπλωματικού Κλάδου, έπί βαθμώ τουλάχιστον Γραμματέως 
Πρεσβείας Α' Τάξεως, άλλως δ διαγωνισμός διεξάγεται εις 
τήν Πρεσβευτικήν Αρχήν τής Χώρας. 

2. Ό Διευθύνων καί τά δύο μέλη τής Εξεταστικής 
Έπιτροττής, ών τό άρχαιότερον έκτελεϊ χρέη άναπληρωτοϋ 
τοϋ Προέδρου, δρίζοντατ τεσσαράκοντα οκτώ (48) ώρας 
πρό τής διεξαγωγής τοϋ διαγωνισμού, δι’ Υπουργικής 
Άποφάσεως, έάν ουτος λαμβάνη χώραν έν Άθήναις ή έν 
Θεσσαλονίκη. Έάν δ Διαγωνισμός λαμβάνη χώραν έν τώ 
έξωτερικώ, δ Διευθύνων τούτον δρίζεται δι’ Άποφάσεως 
τοϋ Προϊσταμένου τής Πρεσβευτικής ή Προξενικής Αρχής 
ή Μονίμου Αντιπροσωπείας, έν ή καθορίζεται καί δ άνα- 
πληρωτής τοϋ Διευθύνοντος τόν Διαγωνισμόν. 

3. Διά τής αύτής ώς άνω Άποφάσεως δρίζονται, έπίσης, 
οί έξετασταί τοϋ Διαγωνισμού, είς ή δύο Γραμματεϊς τής 
Εξεταστικής Έπιτροττής καί οί έπιτηρηταί τοϋ Διαγωνισμού, 
ών τά ονόματα τηρούνται μυστικά μέχρι τής έξετάσεως τοϋ 
οικείου μαθήματος. 'Ο Πρόεδρος καί τά μέλη τής Εξετα¬ 
στικής Έπιτροττής δύνανται νά έκπληροϋν καί χρέη έξετα- 
στοΰ. Εις ούδένα τών έξεταστών δύναται νά άνατεθή ή 
έξέτασις πλειόνων τών δύο μαθημάτων. 

4. Συγγενής τών διαγωνιζομένων έξ αίματος ή έξ άγχι- 
στείας μέχρι τετάρτου βαθμοΰ συμπεριλαμβανομένου, δεν 
δύναται νά δρισθή μέλος τής Εξεταστικής Έπιτροττής, έν 
άγνοια δέ τυχόν δριζόμενος, άντικαθίσταται ευθύς ώς γνωσθή 
ή συγγένεια ύπό άλλου συνεξεταστοϋ ή ύπό ετέρου έξεταστοΰ, 
δριζομένου διά Πράξεως τοϋ Υπουργού Εξωτερικών. Τό 
αυτό ισχύει καί έν περιπτώσει οίουδήποτε κωλύματος έξε- 
ταστοϋ τίνος. 

Άρθρον 5. 

Έξετεστέα Μαθήματα. 

1. Τά έξεταστέα μαθήματα τοϋ Διαγωνισμού διακρί- 
νονται είς υποχρεωτικά καί προαιρετικά, τά δέ υποχρεωτικά 
είς πρωτεύοντα καί δευτερεύοντα, κατά τά κατωτέρω : 

Α. (1) Έξεταστέα Υποχρεωτικά Μαθήματα διά Διοι¬ 
κητικούς Γραμματεϊς (Γραφεϊς) : 

α) Πρωτεύοντα Μαθήματα είναι δύο : α) Ή Ελληνική 
γλώσσα καί β) ή Γαλλική ή ή Αγγλική γλώσσα ή ά\/τί 
τής Γαλλικής ή Αγγλικής, ή γλώσιια τής Χώρας, έν ή 
εδρεύει ή Αρχή, πρός πλήρωσιν θέσεως τής δποίας προκη¬ 
ρύσσεται δ Διαγωνισμός. 

β) Δευτερεύοντα Μαθήματα είναι δύο : Ή Ελληνική 
δακτυλογραφία καί β) ή Γαλλική ή Αγγλική δακτυλογραφία. 

Εφ οσον δεν εξετάζεται μία έκ των γλωσσών Γαλλικής 
η Αγγλικής ως πρωτεύον μάθημα, άλλ’ ή γλώσσα της 
Χωροις, εξετάζεται ώς τρίτον δευτερεϋον μάθημα ή Γαλλική ή 
ή Αγγλική γλώσσα. 

(2) Προαιρετικά Μαθήματα είναι αί ξέναι γλώσσαι, εις 
ας δηλοϊ δτι έπιθυμεϊ να έξετασθή ό υποψήφιος, έκτος 
έκείνων, εις άς έξετάζεται ούτος, ώς πρωτεύον ή δευτερεϋον 
μάθημα. 

Β. (1) Εξεταστέα 'Τποχρεωτικά Μαθήματα διά Διοι¬ 
κητικούς Γραμματείς (Δακτυλογράφους) ; .... 

α) Πρωτεύοντα Μαθήματα είναι δύο : α) Ή Ελληνική 
δακτυλογραφία και β) ή Γαλλική ή ή Άγγλικ'] δακτυ¬ 
λογραφία. 

β) Δευτερεύοντα Μαθήματα είναι δύο : α) Ή Ελληνική 
γλώσσα καί β) ή Γαλλική ή ή Αγγλική γλώσσα. 

(2) Προαιρετικά Μαθήματα είναι αί ξέναι γλώσσαι, 
πλήν της έξεταζομένης έκ των δευτερευόντων μαθημάτων 
καί ή έλληνική στενογραφία ή μία έκ τών γαλλικής ή αγγλι¬ 
κής στενογραφίας. 

2. Εξεταστέα Θέματα τών υποχρεωτικών μαθημάτων : 

α) Εις την Ελληνικήν γλώσσαν ; 

'Η έξέτασις είς την Ελληνικήν γλώσσαν είναι γραπτή 
καί προφορική. 

(αα) 'Η γραπτή έξέτασις συνίσταται είς τήν έκθεσιν 
θέματος γενικού ένδιαφέροντος. Διά τής έν λόγω έκθέσεως 
έλέγχεται ή ίκανότης προς άνάπτυξιν έννοιών ώς καί ή 
σύνταξις καί ή ορθογραφία τοΰ κειμένου. 

(ββ) 'Η προφορική έξέτασις συνίσταται είς τήν μετά τοΰ 
Διευθύνοντος τον διαγωνισμόν ή καί τών μελών τής Εξε¬ 
ταστικής Έπιτροττής συζήτησιν τοΰ υποψηφίου, έπΙ γενικών 
θεμάτων, άπτομένων τών καθηκόντων τοΰ υπαλλήλου, ίνα 
διακριβωθή ή κρίσις, ή άντίληψις, ό τρόπος τοΰ σκέπτεσθαι 
καί έάν οΰτος άνταποκρίνεται είς τά είς ά πρόκειται νά τοΰ 
άνατεθοΰν καθήκοντα. 

β) Είς τήν 'Ελληνικήν δακτυλογραφίαν : 

Δακτυλογράφησις έλληνικοΰ κειμένου έκ 10 στίχων εξ 
αντιγραφής καί ετέρων 10 καθ’ ύπαγόρευσιν. 

γ) Είς τήν Ξένην Γλώσσαν : 

'Η γραπτή έξέτασις συνίσταται είς τήν μετάφρασιν κει¬ 
μένου έκ 10 στίχων έκ τής 'Ελληνικής είς τήν ξένην γλώσσαν 
καί ή προφορική έξέτασις, συνισταμένη είς άνάγνωσιν κει¬ 
μένου τίνος έκ τής ξένης γλώσσης, άπόδοσιν τοΰ νοήματος 
αύτοΰ καί συνδιάλεξις είς τήν ξένην γλώσσαν έπί απλοΰ 
τίνος θέματος, κατά τήν κρίσιν τοΰ έξεταστοΰ ή καί τοΰ 
Διευθύνοντος τον Διαγωνισμόν, προς έξακρίβωσιν τής ευχέ¬ 
ρειας τοΰ υποψηφίου νά συνδιαλέγεται ε}.ς τήν γλώσσαν 
ταύτην. 

δ) Είς τήν Γαλλικήν ή Αγγλικήν δακτυλογραφίαν : 

Δακτυλογράφησις κειμένου έκ 10 στίχων έξ άντιγραφής 
καί ετέρων 10 στίχων καθ’ ύπαγόρευσιν. 'Η έξέτασις εις την 
Γαλλικήν δακτυλογραφίαν καθορίζεται δι’ οσους έδήλωσαν 
ώς πρωτεΰον ή δευτερεϋον μάθημα τήν Γαλλικήν, και η 
έξέτασις είς τήν Αγγλικήν δακτυλογραφίαν δι’ οσους έδη - 
λωσαν άντιστοίχως τήν Αγγλικήν γλώσσαν. 

3. Εξεταστέα Θέφιατα τών προαιρετικών μαθημάτων : 

α) Εις τήν Ξένην γλώσσαν ; 

'Η έξέτασις είς ταύτην διενεργεϊται ώς καί προκειμένου 
περί τής υποχρεωτικής τοιαύτης, κατά τά έν τή παραγράφω 
2γ τοΰ παρόντος άρθρου προβλεπόμενα. 

β) Είς τήν 'Ελληνικήν Στενογραφίαν : 

Στενογράφησις ελληνικού κείμενου εκ 10 στίχων καθ 
ύπαγόρευσιν καί έν συνεχεία άποστενογραφησις τουτου» 

γ) Είς τήν Γαλλικήν ή Αγγλικήν Στενογραφίαν ; 

Στενογράφησις γαλλικού η αγγλικού κείμενου εκ (10) 
δέκα στίχων, κατ’ έπιλογήν τοΰ υποψήφιου, εις μιαν εκ 
τών δύο γλωσσών, καθ’ ύπαγόρευσιν, και εν συνεχεία απο- 
στενογράφησις τούτου. 


. 4. Οί δηλώσαντες έν τή αιτήσει συμμετοχής των, έπι- 
θυμίαν νά έξετασθοΰν είς προαιρετικά μαθήματα, (ξένην ή 
ξένας γλώσσας, ελληνικήν ή γαλλικήν ή αγγλικήν στενο¬ 
γραφίαν), δύνανταί νά ύποστοΰν τήν είς ταΰτα δοκιμασίαν, 
μόνον έφ’ οσον έπέτυχον είς τά ύποχρεωτικά τοιαΰτα. 

’Άρθρον 6. 

Περί Εγγράφου καί Προφορικής Δοκιμασίας. 

1. 'Η έξέτασις τών πρωτευόντων μαθημάτων διενερ- 
γεϊται, κατά τήν σειράν, κατά τήν όποιαν άναφέρονται 
ταΰτα είς το άρθρον 5 τοΰ παρόντος Π. Διατάγματος, ήτις 
δμως δύναται καί νά μεταβάλλεται. 

2. 'Η έγγραφος δοκιμασία διεξάγεται ύπό τήν έπίβλεψιν 
τοΰ Διευθύνοντος τόν Διαγωνισμόν καί τοΰ οικείου έξετα¬ 
στοΰ. Απαγορεύεται είς τούς διαγωνιζομένους νά άλληλο- 
βοηΟώνται, κατά τήν ώραν τής δοκιμασίας καί νά ποιώνται 
χρήσιν οίωνδήποτε βιβλίων ή σημειώσεων, έπί ποινή απο¬ 
βολής έκ τοΰ διαγωνισμού. Έπί τής έκ τοΰ λόγου τούτου 
αποβολής τίνος τών διαγωνιζομένων συντάσσεται πρακτι¬ 
κόν, ύπογραφόμενον ύπό τοΰ Διευθύνοντος τόν Διαγωνισμόν 
καί τοΰ οικείου έξεταστοΰ. Είς περίπτωσιν μή έμφανίσεως 
ύποψηφίου, κατά τήν έξέτασιν μαθήματος τινός, οΰτος, έφ’ 
δσον δεν δυνηθή νά δικαιολογήση έπαρκώς μέχρι τοΰ πέρα- 
τος τής έξετάσεως τοΰ οικείου μαθήματος τήν άπουσίαν 
του, δεν δύναται νά συνέχιση τήν δοκιμασίαν.Περί τής'άπου- 
σίας ταύτης συντάσσεται πρακτικόν, κατά τά ανωτέρω. 

3. 'Η έ'κθεσις καί ή μετάφρασις γράφονται'δφ’ έκαστου 
τών διαγωνιζομένων έπί χάρτου, χορηγούμένου ύπό τής 
'Τττηρεσίας καί φέροντος τήν σφραγίδα τοΰ, 'Υπουργ-ί.υ 
Εξωτερικών ή τήν σφραγίδα τής διενεργούσης τήν έξέτα- 
σιν 'Τττηρεσίας ή Αρχής, έπί τής άνω άριστεράς γωνίας 
τοΰ οποίου αναγράφονται τά στοιχεία τόΰ διαγωνιζομένου, 
τά όποια έπικαλύπτονται διά τεμαχίου άδιαφανοΰς χάρτου 
καί παραδίδονται είς τόν έξεταστήν. Διά τήν σύνταξιν της 
έκθέσεως παρέχεται δίωρον χρονικόν διάστημα, διά τήν 
μετάφρασιν δε διάστημα ώριαϊον. 

4. Κατά τήν προφορικήν δοκιμασίαν, ό οικείος έξετα- 
στής βαθμολογεί έ'να έκαστον τών διαγωνιζομένων, άμα 
τή έξετάσει του, έπί δελτίου, τό όποιον καί ύπογράφει. 

5. οι βαθμοί σημειοΰνται όλογράφως καί άριθμητικώς, 
τά δέ βαθμολογημένα γραπτά, ώς καί τά δελτία,,είσάγονται, 
άμα τή ύπογραφή χυτών ύτυό τοΰ οικείου έξεταστοΰ, εντός 
έσφραγισμένου κυτίου. 

’Άρθρον 7. 

Βαθμολογία. 

1. 'Η βαθμολογία τής ίκανότητος έκάστου διαγωνιζομένου 
περιλαμβάνει βαθμούς άπό 0 εως 10. Ώς βάσις θεωρείται ό 
βαθμός πέντε (5). 

2. Τούς βαθμούς δεν έπιτρέπεται νά συνοδεύουν κλάσματα, 
έάν δμως μετά τήν διαίρεσιν τοΰ άθροίσματος αυτών, συμφώ- 
νως προς τό άρθρον 8 ' προκόψουν κλάσματα, ταΰτα δέν 
άφαιροΰνται. 

3. 'Ο βαθμός έπιτυχίας είς τήν Ελληνικήν Γλώσσαν 
έξευρίσκεται, προστιθεμένων τών δύο βαθμών τής γραπτής 
καί τής προφορικής έξετάσεως καί διά τής διαιρέσεως τοΰ 
άθροίσματος τούτων διά τοΰ άριθμοΰ δύο (2). Διά τόν καθ- 
ορισμ-όν τοΰ βαθμού έπιτυχίας είς τήν ξένην γλώσσαν, 
προστίθεται είς τόν βαθμόν, τόν δοθέντα είς τήν μετάφρασιν, 
ό βαθμός τής προφορικής έξετάσεως 'καί διά τής διαιρέσεως 
τοΰ άθροίσματος τούτων διά τοΰ άρ.Ομοΰ δύο (2). Διά εόν 
καθορισμόν τοΰ βαθμοΰ έπιτυχίας είς τήν ξένην γλώσσαν, 
προστίθεται είς τόν βαθμόν, τόν δοθέντα-είς τήν μετάφρασιν, 
ό βαθμός τής προφορικής έξετάσεως καί διαιρείται τό 
άθροισμα τούτων διά τοΰ άριθμοΰ δύο (2). Διά τήν έξεύ- 
ρεσιν τοΰ βαθμοΰ έπιτυχίας, είς τήν περί τήν δακτυλογραφίαν 
ικανότητα, προστίθενται οί δύο έπί μέρους ληφθέντες βχθμοί, 
διά τήν έξ αντιγραφής ή καθ’ ύπαγόρευσιν έξέτασιν και εις 

την περίπτωσιν τής στενογραφίας, διά την στενογράφησιν 
και την άποστενογράφησιν, τδ δε άθροισμα τούτων διαιρεί¬ 
ται διά τοϋ άριθμοϋ δύο (2). 

’Άρθρον 8. 

Αποτελέσματα. 

1. "Αμα τω πέρατι της έξετάσεως τοϋ πρώτου πρωτεύον¬ 
τος μαθήματος, αποσφραγίζεται τδ περιέχον τά γραπτά ή 
καί τά δελτία κυτίον καί καταγράφονται οΐ δοθέντες ύπδ 
των έξεταστών βαθμοί εν πίνακι, κατά διαγωνιζόμενον 
καί κατά έξετασθέν θέμα, μεθ’ δ εύρίσκεται δ έν αύτω δοθείς 
βαθμδς εκάστίίυ διαγωνιζομένου, οστις καί καταγράφεται. 
Έν συνεγείφ άνακοινοΰνται ύπδ τοϋ Διευθύνοντος τον δια¬ 
γωνισμόν ή 'τοΰ άναπληρωτοϋ αύτοΰ τά αποτελέσματα. 

2. Έπιτυχόντες εις τδ πρώτον πρωτεύον μάθημα θεω¬ 
ρούνται οΐ υποψήφιοι, οίτινες συνεκέντρωσαν βαθμολογίαν 
τουλάχιστον πέντε (δ). Οί μή έπιτυχόντες εις τδ μάθημα 
τοΰτο άποκλείονται της περαιτέρω δοκιμασίας. 

'Η αύτή διαδικασία τηρείται καί διά τδ δεύτερον έκ των 
πρωτευόντων μαθημάτων, οί δε μή έπιτυχόντες εις τοΰτο 
αποκλείονται. 

3. Οί έπιτυχώς ύποστάντες την δοκιμασίαν έπί των πρω¬ 
τευόντων μαθημάτων καλούνται άκολούθως, όπως διαγωνι- 
σθοϋν είς τά δευτερεύοντα μαθήματα. 

4. Μετά τδ πέρας τής έξετάσεως καί των δευτερευόντων 
μαθημάτων, διά τήν έξεύρεσιν τοϋ μέσου δρου βαθμολογίας 
των πρωτευόντων καί απάντων των δευτερευόντων μαθη¬ 
μάτων, προστίθεται είς τδ άθροισμα τής βαθμολογίας των 
πρωτευόντων μαθημάτων τδ άθροισμα τής βαθμολογίας των 
δευτερευόντων μαθημάτων καί τδ συνολικόν άθροισμα τούτων 
διαιρείται διά του άριθμοϋ τέσσαρα (4), έάν τά δευτερεύοντα 
μαθήματα είναι δύο ή διά τοϋ άριθμοϋ πέ'^τε (5), έάν ταϋτα 
είναι τρία, προκειμένου περί δοκιμασίας διά διορισμόν Γρα- 
φέων είς Άρχάς τής Εξωτερικής Υπηρεσίας, άνεξαρτήτως 
τοϋ έάν ή δοκιμασία διεξάγεται έν Έλλάδι ή έν τη άλλοδατιη. 

5. Έπιτυχόντες, τελικώς, είς τδν Διαγωνισμόν θεωρούνται 
οί συγκεντροΰντες, είς τδ σύνολον των πρωτευόντων καί 
δευτερευόντων μαθημάτων, τδν βαθμόν πέντε (5), διά δέ 
τάς Τηλεφωνήτριας, αί συγκεντροϋσαι τδν βαθμόν τέσσαρα 
(4), κατά μέσον όρον των κατά τδ άρθρον 3 τριών έξεταζο- 
μένων μαθημάτοιν. 

Έν συνεχεία, άνακοινοΰνται ύπδ της Εξεταστικής Επι¬ 
τροπής, τά άποτελέσματα καί ή σειρά έπιτυχίας έκάστου 
έπιτυχόντος. 

6. Μετά τήν έκτέλεσιν τών είς τάς προηγουμένας παρα¬ 
γράφους όριζομένων, έξετάζεται, άν τις έκ τών έπιτυχόντων 
έχη ύποβάλει αϊτησιν, δπως ύποστή δοκιμασίαν και είς 
προαιρετικά μαθήματα. Έν άρνητική μεν περιπτώσει κη¬ 
ρύσσεται δ Διαγωνισμός περαιωμένος, άλλως καλούνται 
πρδς έξέτασιν οΐ δηλώσαντες καί έπιθυμοϋντες νά συνεχί- 
σουν τήν έξέτασίν των είς τά προαιρετικά μαθήματα. 

7. Μετά τήν δοκιμασίαν καί είς τά προαιρετικά μαθή¬ 
ματα, ό Διαγωνισμός κηρύσσεται περαιωμένος. Έπιτυχόν¬ 
τες είς έκαστον προαιρετικόν μάθημα θεωρούνται οί λαβόν- 
τες είς τοΰτο βαθμόν τουλάχιστον πέντε (5) θεωρούνται 
ώς μή ύποστάντες τήν δοκιμασίαν έπί τοϋ δηλωθέντος προαι¬ 
ρετικού μαθήματος. 


"Αρθρον 9. 

Σειρά Έπιτυχίας. 

1. 'Η σειρά έπιτυχίας έκάστου διαγωνιζομένου καθο¬ 
ρίζεται έκ τοϋ άθροίσματος τής βαθμολογίας είς τά πρωτεύον¬ 
τα καί είς τά δευτερεύοντα μαθήματα, έφ’ δσον δέν έξητά- 
σθησαν προαιρετικά μαθήματα ή ούδείς έπέτυχεν είς ταϋτα. 
"Αλλως, ή σειρά έπιτυχίας καθορίζεται έκ τοϋ συνόλου τοϋ 
άθροίσματος τών βαθμών τών πρωτευόντων καί δευτερευόν¬ 
των μαθημάτων άφ’ ένδς καί τοϋ συνόλου τής βαθμολογίας 
τών προαιρετικών μαθημάτων άφ’ έτέρου, έφ’ δσον οΐ ύπο¬ 
στάντες τήν έξέτασιν είς ταϋτα έλαβον βαθμολογίαν τουλά¬ 
χιστον πέντε (5) είς έκαστον έξετασθέν προαιρετικόν μά¬ 
θημα. Άκολούθως, διαιρείται τδ άθροισμα τών ληφθέντων 
βαθμών διά τοϋ άριθμοϋ τών έξετασθέντων μαθημάτων. 

2. Έάν πλείονες τών διαγωνιζομένων έτυχον τοϋ αύτοϋ 
βαθμού, ό προσδιορισμός τής σειράς έπιτυχίας μεταξύ τού¬ 
των γίνεται διά κλήρου, συντασσομένου πρακτικού, δπερ 
ύπογράφεται ύπδ τοϋ Διευθύνοντος τδν Διαγωνισμόν καί 
απάντων τών μελών τής Εξεταστικής Έπιτροτϊής. 

’Άρθρον 10. 

Έκ τοϋ κατά τδ προηγούμενον άρθρον 9 Πίνακος βαθμο¬ 
λογίας, καί κατά τήν σειράν έπιτυχίας έκάστου έπιτυχόντος, 
πληροΰνται αί κεναί θέσεις, δι’ άς προεκηρύχθη ό Διαγωνι¬ 
σμός. Οί λοιποί έπιτυχόντες δύνανται, κατά τήν κρίσιν τοϋ 
'Τπουργοΰ, νά διορισθοΰν, κατά τήν σειράν έπιτυχίας των 
είς τάς κενουμένας έντδς τριών (3) μηνών άπδ τής χρονο¬ 
λογίας συντάξεως τοϋ Πίνακος έπιτυχόντων θέσεις. 

"Αρθρον 11. 

Έπικύρωσις Αποτελεσμάτων. . 

1. Περί τής δοκιμασίας συντάσσεται Πρακτικόν, ύπο- 
γραφόμενον ύπδ τοϋ Προέδρου - Διευθύνοντος τδν Διαγω¬ 
νισμόν, τών μελών τής Εξεταστικής Έπιτροττής καί απάν¬ 
των τών έξεταστών, έν τώ δποίω άναγράφονται τά τής 
διεξαγωγής τής δοκιμασίας καί τδ άποτέλεσμα ταύτης. 
Είς τοΰτο προσαρτάται ό κατά τδ άρθρον 9 Πίναξ βαθμο¬ 
λογίας τών έπιτυχόντων, άφοΰ ύπογραφή παρ’ ών καί τδ 
Πρακτικόν. 

2. 'Ο συμφώνως πρδς τάς διατάξεις τής προηγουμένης 
παραγράφου, συντασσόμενος Π ίναξ βαθμολογίας έπιτυχόν¬ 
των άνακοινοϋται διά τοιχοκολλήσεώς του είς τδ Κεντρικόν 
Κατάστημα τοΰ Υπουργείου Εξωτερικών ή είς τδν τόπον 
ένθα ό Διαγωνισμός διενηργήθη. 

"Αρθρον 12. 

Καταργεϊται διά τοΰ παρόντος τδ ύπ’ άριθ. 399/1974 
Π. Διάταγμα ((περί τρόπου διεξαγωγής διαγωνισμού πρδς 
πλήρωσιν θέσεων Γραφέων - Δακτυλογράφων έν τώ 'Τπουρ- 
γείω Εξωτερικών». 

Είς τδν 'Ημέτερον έπί τών Εξωτερικών Υπουργόν, 
άνατίθεμεν τήν δημοσίευσιν καί έκτέλεσιν τοΰ παρόντος 
Π. Διατάγματος. 

Έν Άθήναις τή 7 ’Ιανουαρίου 1977 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

ο ΥΠΟΥΡΓΟΣ ΕΞΠΤΕΡΙΚΠΝ 

ΔΗΜΗΤΡΙΟΧ ΜΠΙΤΖΙΟΖ 


ΕΚ Τον ΕΟΝΙΚΟΥ ΤΥΠΟΓΡΑΦΕΙΟΥ 



